CWT โชว์ Q3/58 พลิกกำไร แจงรายได้โตตามยอดขายรถยนต์ในประเทศ
CWT เผย Q3/58 พลิกกำไร หลังรายได้จากการขายและบริการเพิ่มขึ้นตามการเติบโตของยอดขายรถยนต์ในประเทศ
13 พ.ย. 2558

บริษัท ชัยวัฒนา แทนเนอรี่ กรุ๊ป จำกัด (มหาชน) หรือ CWT รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 1.18 ล้านบาท หรือมีกำไรสุทธิ 0.00 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 1.55 ล้านบาท หรือขาดทุนสุทธิ 0.00 บาทต่อหุ้น
ขณะที่ช่วง 9 เดือน มีกำไรสุทธิ 15.86 ล้านบาท หรือมีกำไรสุทธิ 0.04 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 31.36 ล้านบาท หรือขาดทุนสุทธิ 0.09 บาทต่อหุ้น
 
โดยผลการดำเนิงานที่พลิกเป็นกำไรในไตรมาสดังกล่าวเนื่องจากบริษัทมีรายได้จากการขายและบริการเพิ่มขึ้นตามการเติบโตของยอดขายรถยนต์ในประเทศ ขณธที่ต้นทุนขายและบริการปรับตัวลงจากการปรับปรุงกระบวนการผลิตให้มีประสิทธิภาพมากขึ้น